Nuut op die rak: ’n Fiësta van feite | Netwerk24
Shimlas wil nie hul legendes verder teleurstel
Die Shimlas moet vergeet van druk waaronder hulle in die Varsitybeker-reeks verkeer ná drie agtereenvolgende nederlae, want dit kan veroorsaak dat hulle selfs nog swakker vertoon, sê William Eybers, die kaptein.
Boris aan jonges: Hou op skuil agter ‘Groot 3’
Boris Becker voel die voorste jong tennisspelers ter wêreld moet ophou om agter Roger Federer, Rafael Nadal en Novak Djokovic te skuil en te wys hulle is goed genoeg om van die groot toernooie wêreldwyd te wen.
Postbank skors 3 senior bestuurders
Die Postbank het drie van sy topbestuurders voorlopig geskors om ’n onafhanklike ondersoek toe te laat.
Terug om die Epic onder nuwe vaandel aan te durf
Dis altyd snaaks hoe ’n mens in veelfase-marathons mense raakloop en julle dae aaneen saam in die veld ry. En soms in ander renne beland julle weer saam in die veld.
Deur Magdel Vorster 17 November 2019 00:02
Ontdek: Die menslike liggaam deur Richard Walker, Ontdek: Planete deur Carole Stott en Ontdek: Diere deur Tom Jackson. Uitgewer: Human & Rousseau. Prys: R175 elk.
Hoekom nie?: 1 111 vrae en antwoorde vir nuuskierige agies deur Crispin Boyer. Uitgewer: Tafelberg. Prys: R350.
Die slymerigste, stinkerigste eksperimenteboek deur Kris Hirschmann. Uitgewer: Tafelberg. Prys: R150.
Vir almal wat nog tob oor wat hulle in die Kerskous van ’n weetgierige kind kan stop, is daar uitkoms in die vorm van vyf fassinerende vakliteratuurtitels.
Anita van Zyl het drie Dorling Kindersley­titels in uiters verteerbare Afrikaans vertaal om ’n magdom feitelike inligting binne die begripsraamwerk van jong lesers te plaas.
In Ontdek: Die menslike liggaam word verduidelik hoe die liggaam bestudeer word en hoe die liggaam aanmekaar gesit is, funksioneer en aan die gang bly. Dit is kleurvol geïllustreer deur middel van foto’s, diagramme en grafiese voorstellings.
In Ontdek: Planete word die ruimte ewe breedvoerig verken. Benewens die son en die agt planete wat daarom wentel, word mane, asteroïede, dwergplanete, eksoplanete en komete bespreek. Hierdie boek sal beslis help om skooltake te vergemaklik.
Dorling Kindersley se diereboek Ontdek: Diere bied ’n uiteensetting van die kleinste insekte tot die enorme boggelrugwalvis. Spesies en hul onderskeie liggaamstelsels, diëte, oorlewingsvereistes en -vaardighede word bespreek. Die feite word weer kleurryk met foto’s en grafiese voorstellings toegelig.
Crispin Boyer se lieflike volkleur-hardebandboek Hoekom nie? is knap in Afrikaans vertaal deur die jeugboekskrywer Elizabeth Wasserman en verskaf antwoorde op meer as 1 111 hoekoms. Dit is verdeel in sewe hooftemas – diere, die aarde, die heelal, geskiedenis, die liggaam, tegnologie en popkultuur.
Kobus Geldenhuys is die vertaler van Die slymerige, stinkerigste eksperimenteboek, ’n prettige, humoristiese titel met kleurvolle karikatuur­tekeninge. Ingewikkelde wetenskaplike begrippe word onder meer aan die hand van toilethumor verduidelik. Lesers moet egter nie net toilethumortaal verwag nie – in die hoofstukke oor reuk word nie weggeskram van terme soos olfaktoriese reseptore nie.
Magdel Vorster is ’n voormalige kinder­bibliotekaresse en eienaar van ’n kinderboekwinkel wat vir oorsese publikasies oor plaaslike boeke in dié genre skryf.
Nuut op die rak: Vreemder as fiksie
Winskopie vir boekwurms
Zondo hoor oor foute in ‘skoon’ oudits vir SAL
Ma, 2 kinders brand in huis dood